Document ID: 31976R1445

Uredba Komisije (EGS) št. 1445/76
z dne 22. junija 1976
o določitvi seznama različnih sort Lolium perenne L.
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena [1], kakor je bila nazadnje spremenjena z Uredbo (EGS) št. 671/75 [2], in zlasti člena 3(5) Uredbe,
ker je bila v Prilogi VIII k Uredbi Sveta (EGS) št. 833/76 z dne 6. aprila 1976 o določitvi nekaterih cen in drugih zneskov, ki se uporabljajo v kmetijstvu za tržno leto 1976/77 [3], določena različna raven zneska pomoči za Lolium perenne L. z dobro trpežnostjo, pozne ali srednje pozne, za Lolium perenne L. s slabo trpežnostjo, srednje pozne, srednje zgodnje ali zgodnje, ter za nove in druge sorte Lolium perenne L.;
ker je treba, zato da se po vsej Skupnosti zagotovi enotna uporaba postopkov odobritve pomoči, opredeliti različne sorte Lolium perenne L. in določiti seznam poznih ali srednje poznih sort z dobro trpežnostjo ter srednje poznih, srednje zgodnjih in zgodnjih sort s slabo trpežnostjo;
ker je zato treba razveljaviti Uredbo Komisije (EGS) št. 964/75 z dne 11. aprila 1975 o določitvi sort Lolium perenne L. kot poznih, srednje poznih in zgodnjih [4];
ker so ukrepi, predvideni s to uredbo, v skladu z mnenjem Upravljalnega odbora za semena,
SPREJELA NASLEDNJO UREDBO:
Člen 1
Sorte Lolium perenne L. je treba v pomenu določb, ki so bile sprejete za izvajanje člena 3 Uredbe (EGS) št. 2358/71, klasificirati kot z dobro trpežnostjo, pozne ali srednje pozne in kot s slabo trpežnostjo, srednje pozne, srednje zgodnje ali zgodnje s sklicevanjem na seznama iz prilog k tej uredbi.
Člen 2
Uredba (EGS) št. 964/75 se razveljavi.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. junija 1976

Labels: 17
6